TICON เชื่อ “เฟรเซอร์สฯ” บ.ร่วมทุนหนุนขยายกิจการสู่ระดับอาเซียน
TICON เชื่อ "เฟรเซอร์สฯ" บ.ร่วมทุนหนุนขยายกิจการสู่ระดับอาเซียน วางแผนปี 60 รุกเวียดนาม-เขมร-เมียนมา
11 พ.ย. 2559

นายวีรพันธ์ พูลเกษ กรรมการผู้จัดการ บริษํท ไทคอน อินดัสเทรียล คอนเน็คชั่น จำกัด (มหาชน) หรือ  TICON เปิดเผยว่า ความร่วมมือกับบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด (FPHT) ซึ่งเป็นบริษัทย่อยของ Frasers Centrepoint Limited (FCL) ที่จะเข้ามาซื้อหุ้นเพิ่มทุนเพื่อเข้าถือหุ้นในบริษัท 40% นั้นจะช่วยเอื้อประโยชน์และสนับสนุนการเติบโตของบริษัททั้งในและต่างประเทศ
โดยเฉพาะการขยายลงทุนในประเทศแถบอาเซียน เช่น อินโดนีเซีย และเตรียมแผนการลงทุนไปยังเวียดนาม กัมพูชา และเมียนมาในปีนี้ด้วย
“การมี FPHT มาเป็นพันธมิตรครั้งนี้ จะทำให้บริษัทได้ประโยชน์จากเครือข่ายธุรกิจในต่างประเทศ ของ FCL และส่งเสริมให้ธุรกิจเติบโตได้ตามเป้าหมาย สามารถยกระดับความสามารถขึ้นสู่การเป็นผู้นำในด้านการพัฒนาโรงงานและคลังสินค้าในนระดับอาเซียนได้อย่างแน่นอน”นายวีรพันธ์ กล่าว